Vrou op snelweg van meer as R100 000 beroofArgieffoto: https://pixabay.com Wat het ŉ vrou met ŉ klein fortuin kontant by haar gemaak? En hoe het die rowers daarvan geweet? Dít is van die vrae wat Johannesburg se polisie in hul ondersoek sal moet beantwoord nadat ŉ vrou Saterdag op die M1-snelweg by Booysens, nagenoeg 4 km suidwes van die middestad, van meer as R100 000 beroof is. Die misdaad het helder oordag plaasgevind en tot ernstige verkeersopeenhopings aanleiding gegee, berig EWN. Volgens Wayne Minnaar, woordvoerder van Johannesburg se metropolisie, is niemand nog in hegtenis geneem nie. “Sy het beheer oor haar voertuig verloor nadat die misdadigers op haar geskiet het en teen ŉ paal vasgery.” Die verdagtes het haar van meer as R100 000 beroof en op die vlug geslaan. Niemand is nog in hegtenis geneem nie.